Багъ Даринэ аргуэру къыхожаныкI
Бадзэуэгъуэм и 26 — 29-хэм Чебоксары къалэм щекIуэкIащ тхэквондомкIэ ЕджакIуэхэм я спартакиадэм и кIэух Iыхьэр.
Зи хьэлъагъыр килограмм 42-м нэблагъэ хъыджэбз цIыкIухэм я деж жэз медалыр къыщихьащ Багъ Даринэ. ПэщIэдзэ зэIущIэхэм шэч къызытумыхьэн текIуэныгъэхэр щызыIэрызыгъэхьа ди лъэпкъэгъур финал ныкъуэм щыпэлъэщакъым, иужькIэ Спартакиадэм япэ увыпIэр къыщызыхьа Санкт-Петербург щыщ Зверевэ Марие.
Нэхъапэми ехъулIэныгъэфIхэр зиIа Багъ Даринэ ягъасэ Ахъмэт Амиррэ Хьэгъундокъуэ Елдаррэ.
КЪЭХЪУН Бэч.
